《和程公辟大卿游越山亭》
宋代·陈襄

荔子园林海日边，幽亭更在碧云巅。
江山旧是无诸国，楼殿今为极栾天。
五马如君多暇少，一樽惟我共游偏。
须知白首留连意，已有新诗寄北船。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。